TAKUNI คว้างานใหม่ 5 โครงการ มูลค่า 115.29 ลบ.
TAKUNI เผยบ.ย่อย “ซี เอ แซด (ประเทศไทย)“ คว้างานก่อสร้างใหม่ 5 โครงการ มูลค่า 115.29 ลบ.
12 มี.ค. 2561

บริษัท ทาคูนิ กรุ๊ป จำกัด (มหาชน) หรือ TAKUNI เปิดเผยว่า บริษัท ซี เอ แซด (ประเทศไทย) จำกัด ซึ่งเป็นบริษัทย่อย ได้รับการจ้างงาน 5 โครงการ มูลค่ารวม 115.29 ล้านบาท ประกอบด้วย 1.งานรับจ้างเหมางานโครงสร้าง งานเครื่องกล งานท่อ งานสี และงานนั่งร้าน โครงการหน่วยผลิตไฟฟ้าเพื่อใช้ภายในสถานีรับ-จ่ายก๊าซธรรมชาติเหลว (In-Plant Power Generator) กิจกรรมก่อสร้างหน่วยผลิตไฟฟ้า ในนิคมอุตสาหกรรม มาบตาพุด จังหวัดระยอง มูลค่าโครงการ 82.72 ล้านบาท มีระยะเวลาก่อสร้าง 13 เดือน
2.เป็นงานสถาปัตยกรรม และงานโยธา โครงการหน่วยผลิตไฟฟ้าเพื่อใช้ภายในสถานีรับ-จ่ายก๊าซธรรมชาติเหลว (In-plant Power Generator) (งานเพิ่มเติม) ในนิคมอุตสาหกรรม มาบตาพุด จังหวัดระยอง มูลค่าโครงการ 4.4 ล้านบาท ระยะเวลาก่อสร้าง 2 เดือน, 3.งานรับเหมาก่อสร้างงานโครงสร้างระบบและงานเดินท่อ (งานเพิ่มเติม) ในอำเภอวังน้อย จังหวัดพระนครศรีอยุธยา มูลค่าโครงการ 22 ล้านบาท มีระยะเวลาก่อสร้าง 8 เดือน
4.งานออกแบบและผลิตขึ้นรูปถังรับความดันผนังบาง 4 ถัง เพื่อบรรจุน้ำมันร้อน ในนิคมอุตสาหกรรม มาบตาพุด จังหวัดระยอง มูลค่าโครงการ 5.9 ล้านบาท มีระยะเวลาก่อสร้าง 5 เดือน และ 5.งานสั่งซื้อวัสดุก่อสร้างระบบท่อ ในนิคมอุตสาหกรรม มาบตาพุด จังหวัดระยอง มูลค่าโครงการ 265,535 บาท มีระยะเวลาก่อสร้าง 1 เดือน